Tel Aviv

Ti Tel Aviv-Yafo ( , )  wenno Tel Aviv ( , ) ket ti siudad idiay Israel, ti maikadua a kaaduan ti populasion nga inadministro babaen iti dayta a gobierno kalpasan ti Herusalem. Mabirukan idiay aplaya ti Mediteraneo idiay sentral-laud ti Israel, ti Tel Aviv ket addaan iti populasion iti 426,138. Ti kalatakan a Metropolitano a lugar ti Tel Aviv, ammo pay a kas Gush Dan, ket buklenna ti kadakkelan a konurborasion ti Israel nga agraman kadagiti 3,713,200 nga agtataeng, 42% iti populasion ti pagilian. Ti Tel Aviv ket turayan ti munisipalidad ti Tel Aviv-Yafo, ken idauluan babaen ti mayor, ken ayan dagiti adu a ganganaet nga embahada.

Ti Tel Aviv a kas baro a siudad ket napundar idi 1909 babaen dagiti imigrante a Hudio kadagiti kaarrubayan ti taga-ugma a puerto a siudad ti Jaffa ( ). Ti immuna a kaarrubaan ti moderno a siudad ket nabangonen idi 1886, ti immuna ket tiNeve Tzedek. Ti migrasion babaen dagiti kaaduan a tao a nagkamang a Hudio ket isu ti gapu ti idadakkel ti Tel Aviv ken inatienan ti Jaffa', ken kaaduan idiay ket dagiti populasion ti Arabo iti dayta a panawen. Ti Tel Aviv ken Jaffa ket naitiponda iti maymaysa a munisipalidad idi 1950, iti dua a tawen kalpasan ti pannakapundar ti Estado ti Israel. Ti Puraw a Siudad ti Tel Aviv ket naidesignado a Lugar a Tawid ti Lubong ti UNESCO idi 2003, ken mangbukel iti kadakkelan a konsentrasion dagiti Internasional nga Estilo dagiti pasdek (Bauhaus ken dagiti mainaig a modernista nga arkitektural nga estilo).

Ti Tel Aviv ket global a siudad, ken ti maika-duapulo ket lima a kangrunaan a sentro ti pinansia iti lubong. Ti Tel Aviv ket addaan iti  maikatlo a kadakkelan nga ekonomia iti ania man a siudad idiay Tengnga a Daya kalpasan ti Abu Dhabi ken Tehran, ken addaan iti maika-31 a kanginaan iti panagbiag lubong. Makaawat ti siudad kadagiti sumurok iti maysa a milion nga internasional a bisbista iti tinawen. Ammo a kas ti "Ti Siudad a Saan a Matmaturog" ken ti "kapitolio ti pagdayaan", daytoy ket addaan iti nasayaat a biag iti rabiii, dinamiko nga atmospera ken ti nadayeg a 24 nga oras a kultura.

Dagiti nagibasaran

Bibliograpia 
 Michael Turner, Catherine Weill-Rochant, Geneviève Blondiau, Silvina Sosnovsky, Philippe Brandeis, Sur les traces du modernisme, Tel-Aviv-Haïfa-Jérusalem, CIVA (ed.), Bruxelles 2004. (Hebreo ken Pranses)
 Catherine Weill-Rochant, L'Atlas de Tel-Aviv 1908–2008, Paris, CNRS Editions, 2008. (Historical maps and photos, French, soon in Hebrew and English)
 Catherine Weill-Rochant, Bauhaus " – Architektur in Tel-Aviv, L’architecture " Bauhaus " à Tel- Aviv, Rita Gans (éd.), Zürich, Yad Yearim, 2008. (Aleman ken Pranses)
 Catherine Weill-Rochant, 'The Tel-Aviv School: a constrained rationalism', DOCOMOMO journal (Documentation and conservation of buildings, sites and neighbourhoods of the modern movement), Abril 2009.
 And: 
 Catherine Weill-Rochant, Le travail de Patrick Geddes à Tel-Aviv, un plan d'ombre et de lumière, Saarbrücken, ةditions Universitaires Européennes, Mayo 2010.
 Jochen Visscher (ed.): Tel Aviv The White City, Photographs by Stefan Boness, JOVIS Verlag Berlin 2012,

Dagiti akinruar a silpo 

 
Dagiti dati a nailian a kapitolio